
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2007 M. BIRŽELIO 28 D. SPRENDIMO NR. T-98 DALINIO PAKEITIMO

2008 m. gruodžio  23 d. Nr. T-365
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d. ir atsižvelgdama į  asociacijos Degutinės kaimo bendruomenės centro 2008 m. lapkričio 11 d. prašymą, nusprendžia:

1. Iš dalies pakeisti savivaldybės tarybos 2007 m. birželio 28 d. sprendimo Nr. T-98 „Dėl negyvenamųjų patalpų, esančių Griškabūdžio seniūnijoje, Degutinės kaime, Liepų g. 1, perdavimo laikinai neatlygintinai valdyti ir naudotis“ 1 punktą ir jį išdėstyti nauja redakcija :


„1. Perduoti asociacijai Degutinės kaimo bendruomenės centrui laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančias ir šiuo metu savivaldybės administracijos valdomas 364,38 kv. m ploto negyvenamąsias patalpas, esančias Griškabūdžio seniūnijoje, Degutinės kaime, Liepų g. 1 (Nekilnojamojo daikto kadastro duomenų byloje Nr. 84/11300, pastato šifras 1C1/b, patalpų indeksai – nuo R-1 iki R-10 ir nuo 1-3 iki 1-24; unikalus pastato Nr. 4400-0849-0459), leidžiant naudotis 6,58  kv. m ploto bendro naudojimo patalpomis, kurių indeksai – 1-1; 1-2, asociacijos Degutinės kaimo bendruomenės centro įstatuose šiuo metu numatytoms funkcijoms vykdyti.“

2. Įgalioti savivaldybės administracijos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-39, sudarytos 2007 m. liepos 2 d., pakeitimo ir perdavimo-priėmimo aktą.

